kardosdrur/scandi-wiki huggingface dataset:
VM i bandy 2023

Verdensmesterskabet i bandy 2023 var det 41. VM i bandy gennem tiden, og mesterskabet blev arrangeret af Federation of International Bandy og afholdt i Eriksson Arena i Åby, ca. 20 km nord for Växjö, og for første gang bliver det afholdt sammen med kvindernes VM. Sverige er VM-værtsland for 13. gang, men det er første gang, at mændenes VM spilles i Åby.

Federation of International Bandy havde udtrykt intentioner om at afholde VM i 2023, hvilket i givet fald vil blive det første A-VM siden 2019, eftersom turneringerne i 2020 og 2021 blev aflyst på grund af COVID-19-pandemien, mens VM i 2022, der skulle have været afviklet i Rusland, blev aflyst pga. Ruslands invasion af Ukraine tidligere på året. B-VM blev senest afviklet i 2020. Den 22. december 2022 offentliggjorde Svenska Bandyförbundet og Federation of International Bandy, at mesterskabet skulle spilles i Eriksson Arena i Åby med Växjö kommun, Växjö & Co og Åby/Tjureda IF som værter for turneringen, der for første gang afholdes som et samlet mesterskab for både mænd og kvinder.

Mesterskabet var opdelt i en A-turnering med 5 hold og en B-turnering med 6 hold. A-VM blev vundet af værtslandet Sverige, som i finalen besejrede Finland med 3-1, og som dermed vandt mesterskabet for 13. gang, mens Finland vandt VM-sølv for 9. gang i VM-historien. Bronzemedaljerne gik til Norge efter sejr i bronzekampen mod Kasakhstan med 5-1. Norge vandt VM-medaljer for blot tredje gang og for første gang siden 1993.

B-VM blev vundet af Ungarn, som dermed vandt B-mesterskabet for anden gang i træk, eftersom holdet også havde vundet det senest spillede B-VM i 2020. Ungarerne var egentlig kun blevet nr. 3 i B-VM's indledende runde, men i semifinalen vandt holdet med 2-0 over grundspillets nr. 2, Holland, og i finalen besejredes vinderen af den indledende runde, Tyskland, med 2-1. I finalen havde Ungarn været bagud med 0-1, inden de i tillægstiden vendte kampen på hovedet med to scoringer.

Arena 

Mesterskabet afvikles indendørs i Eriksson Arena i Åby i Småland, Sverige – ca. 20 km nord for Växjö.

A-VM

Hold 

Følgende hold deltog ved A-VM:
 Nr. 2-6 fra A-VM 2019. Vinderen af A-VM 2019, Rusland, var udelukket fra deltagelse i internationale turneringer pga. landets invasion af Ukraine i 2022.

Format 

I den indledende runde spillede de fem hold en enkeltturnering alle-mod-alle. De to bedste hold kvalificerede sig direkte til finalen, mens nr. 3 og 4 gik videre til bronzekampen.

Indledende runde

Bronzekamp

Finale

Samlet rangering

Hædersbevisninger 

Organisationskomiteen hædrede følgende spillere efter mesterskabet.

B-VM 

B-VM bliver spillet i Åby, Sverige i perioden 28. marts - 2. april 2023 med deltagelse af ? hold.

Hold 

Følgende hold har mulighed for at stille op til B-VM 2023:

Format 

De seks hold spillede en enkeltturnering alle-mod-alle. De fire bedste hold gik videre til semifinalerne, mens de to sidste hold spillede om 5.- og 6.-pladsen.

Indledende runde

Kamp om 5.-pladsen

Semifinaler

Bronzekamp

Finale

Samlet rangering

Hædersbevisninger

MVP

Topscorer

All star-hold

Fair play

Kilder / eksterne henvisninger

Referencer 

2023
Bandy i 2023
River Song

River Song er en fiktiv karakter skabt af Steven Moffat og som bliver spillet af Alex Kingston i den britisk science fiction-serie Doctor Who. River Song blev introduceret til serien som en erfaren fremtidig ledsagerske til seriens protagonist Doktoren, en Time Lord der tidsrejser med sin TARDIS. Da River Song på dette tidspunkt også selv er tidsrejsende optræder hendes eventyr med Doktoren usynkroniseret; deres første møde (fra publikums perspektiv) er med den Tiende Doktor (spillet af David Tennant), er Doktorens første med og hendes sidste.

Kingston spiller rollen i 15 episoder, River bliver doktorens ledsager, hans romantiske interesse og slutteligt hustru i hans elvte inkarnation spillet af Matt Smith. Den Tolvte Doktor (spillet afPeter Capaldi) er den sidste inkarnation, der møder hende, der tilbringer en 24 år lang nat med hende før hun møder den Tiende Doktor.

Referencer 

Fiktive personer
Doctor Who
Hadleigh Castle

Hadleigh Castle er ruinen af en middelalderborg med udsigt til Themsens udmunding umiddelbart syd for byen Hadleigh i Essex, England.

Den er opført efter 1215 under Henrik 3. af Englands styre af Hubert de Burgh, og den var omgivet af en dyrepark, og den spilledes en vigtig økonomisk og forsvarsmæssig rolle. Borgen blev udvidet og ombygget kraftigt af Edvard 3., der gjorde det til en noget større ejendom, der skulle være med til at beskytte landet mod en fransk invasion og samtidig giver kongen et bekvemt privat residensslot tæt på London.

Hadleigh Castle er opført på en bakke af London clay, og den har været udsat for voldsom sætning og en stor del af stenene blev fjernet i 1500-tallet for at blive brugt i andre byggerier, hvilket gør at den i står fremstår som en ruin. Det er en listed building af første grad og et scheduled monument, der drives af English Heritage.

Se også 
 Liste over borge og slotte i England

Referencer

Eksterne henvisninger 

Slotte i Essex
Odiham Castle

Odiham Castle (lokalt kendt som King John's Castle) er ruinen af en middelalderborg nær Odiham i Hampshire, United Kingdom.

Det er én af kun tre fæstninger, som blev opført af kong John under hans styre. Stedet blev muligvis valgt af kongen fordi han havde besøgt området i 1204, og fordi de ligger nogenlunde lavvejs imellem Windsor og Winchester.

Det er en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i Hampshire
Astwell Castle

Astwell Castle er en herregård omkring 2,5 km sydvest for Wappenham i Northamptonshire, England. Den er en del af Helmdon.

Det er en listed building af anden grad.

Se også 
 Liste over borge og slotte i England

Referencer

Eksterne henvisninger 

Slotte i Northamptonshire
Familieretshuset

Familieretshuset blev oprettet den 1. april 2019, og samtidigt blev Statsforvaltningen nedlagt.

Opgaverne fra den tidligere statsforvaltning blev fordelt mellem Familieretshuset, SIRI, Ankestyrelsen og en række andre myndigheder.

Familieret og børn 
Den 1. april 2019 kom der nye regler for Skilsmisse. Samtidigt trådte et nyt familieretligt system i kraft. Derfor lukkede Statsforvaltningen, og Familieretshuset blev etableret. 

Ligesom Statsforvaltningen har Familieretshuset ni afdelinger fordelt rundt i landet. Familieretshuset varetager opgaver på det familieretlige område i medfør af lov nr. 1702 af 27. december 2018 om Familieretshuset (Familieretshusloven).

Opholdsdokumenter 
Styrelsen for International Rekruttering og Integration (SIRI) overtog den 1. april 2019 behandlingen af ansøgninger om EU-opholdsdokumenter fra Statsforvaltningen. Ansøgninger om opholdsdokument i Danmark efter EU-reglerne, skal derfor fremover indgives til Styrelsen for International Rekruttering og Integration (SIRI).

Tilsyn med kommuner og regioner 
Den 1. april 2019 overtog Ankestyrelsen opgaverne med tilsynet med kommunerne og regionerne. Tidligere havde Statsforvaltningen varetaget dette tilsyn.

Kontorer
Familieretshuset har hovedkontor i Aabenraa og afdelinger i otte andre byer.

Henvisninger 

Etableret i 2019
Danske myndigheder
Mægling
Barnwell Castle

Barnwell Castle er ruinen af en middelalderborg syd for byen Oundle og vest for landsbyen Barnwell i Northamptonshire, England.

Der blev opført motte and bailey-fæstning på stedet i 1132. Under Henrik 3. af England blev den gamle borg fjernet og en ny borg i sten blev opført af Berengar Le Moyne-familien.
Under den engelske borgerkrig blev den brugt af ejeren, Sir Edward Montagu, som arsenal for kavalererne. Efter borgerkrigen opførte Montagu-familien en stor herregård, Barnwell Manor, nær borgen.

Store dele af borgen er bevaret. Den har firkantet fundament med cylindriske tårne i hjørnerne mod nordøst, nordvest og sydvest. Det sydvestlige hjørne har en portbygning med to tårne. Murene er op til 9 m høje og 4 m tykke.

Den er klassificeret som en listed building af første grad af English Heritage og et Scheduled Ancient Monument.

Se også 
 Liste over borge og slotte i England

Referencer

Eksterne henvisninger 

Slotte i Northamptonshire
Borgruiner i Storbritannien
Stefan Lainer

Stefan Lainer (født d. 27. august 1992) er en østrigsk professionel fodboldspiller, som spiller for Bundesliga-klubben Borussia Mönchengladbach og Østrigs landshold.

Klubkarriere

Tidlige karriere 
Efter at have kommet igennem Red Bull Salzburgs akademi, gjorde Lainer sin professionelle debut i 2013 med feederholdet FC Liefering.

Lainer skiftede i 2014 til SV Ried.

Red Bull Salzburg 
Efter en enkelt sæson hos Ried, købte Salzburg Lainer tilbage i juli 2015.

I sin tid hos Salzburg var Laimer med til at vinde den østrigske Bundesliga 4 gangen og den østrigske pokaltunering 3 gange.

Borussia Mönchengladbach 
Lainer skiftede i juli 2019 til Borussia Mönchengladbach.

Landsholdskarriere 
Lainer debuterede for det østrigske landshold den 28. marts 2017.

Lainer var del af Østrigs trup til EM 2020.

Titler 
Red Bull Salzburg

 Østrigske Bundesliga: 4 (2015-16, 2016-17, 2017-18, 2018-19)
 ÖFB-Cup: 3 (2015-16, 2016-17, 2018-2019)

Kilder

Eksterne henvisninger 

Fodboldspillere fra Østrig
Fodboldlandsholdsspillere fra Østrig
Fodboldspillere fra FC Liefering
Fodboldspillere fra SV Ried
Fodboldspillere fra Red Bull Salzburg
Fodboldspillere fra Borussia Mönchengladbach
Deltagere ved det europæiske mesterskab i fodbold 2020
Pavao Pervan

Pavao Pervan (født d. 13. november 1987) er en østrigsk professionel fodboldspiller, som spiller for Bundesliga-klubben Wolfsburg og Østrigs landshold.

Baggrund 
Pervan var født i Bosnien i Jugoslavien, og kom til Østrig som flygtning med sin familie da han var 4-år gammel.

Klubkarriere

Tidlige karriere 
Pervan begyndte sin karriere i 2004, og spillede over de næste år hos flere forskelllige hold i de lavere østrigske rækker.

LASK 
Pervan fik sin chance i den bedste række, da han i juli 2010 skiftede i LASK. Efter han oprindeligt spillede hovedsageligt for reserveholdet, lykkedes det Pervan at bryde igennem og blive til holdets førstholdsmålmand.

Wolfsburg 
Pervan skiftede i juli 2018 til Wolfsburg.

Landsholdskarriere 
Pervan havde været involveret med Østrigs landshold siden 2017, men måtte vente til 19. november 2019 før han fik sin debut for landsholdet.

Pervan var de af Østrigs trup til EM 2020.

Kilder

Eksterne henvisninger 

Fodboldspillere fra Jugoslavien
Fodboldspillere fra Østrig
Fodboldlandsholdsspillere fra Østrig
Fodboldspillere fra LASK Linz
Fodboldspillere fra VfL Wolfsburg
Deltagere ved det europæiske mesterskab i fodbold 2020
VM i bandy 2022 (kvinder)

Verdensmesterskabet i bandy for kvinder 2022 var det 11. VM i bandy for kvinder gennem tiden, og mesterskabet blev arrangeret af Federation of International Bandy. Turneringen blev afviklet indendørs i Eriksson Arena i Åby, Sverige i perioden 23. - 27. marts 2022. Sverige var VM-værtsland for anden gang, men det var første gang, at mesterskabet blev spillet i Åby. Turneringen havde deltagelse af otte hold. De fire bedste hold spiller i A-VM om den egentlige VM-titel, mens de øvrige fire hold spillede B-VM om placeringerne 5-8.

Mesterskabet blev vundet af værtslandet Sverige, der gik ubesejret gennem turneringen og dermed vandt titlen for fjerde gang i træk og 10. gang i alt. I finalen vandt svenskerne over Norge med 12-0. Norge vandt dermed VM-medaljer for fjerde gang i træk og for for syvende gang i alt, men det var første gang, at holdet kunne rejse hjem med sølvmedaljerne, eftersom holdt seks første gange måtte nøjes med bronze. Bronzemedaljerne gik til Finland, som i kampen om tredjepladsen besejrede USA med 5-2, og som dermed vandt VM-bronze for femte gang i historien. Holdet havde dog ikke været på medaljeskamle siden 2014. B-VM blev vundet af Holland, der vandt 1-0 i B-finalen over Storbritannien på golden goal efter at den ordinære spilletid var sluttet 0-0.

Turneringen skulle egentlig have været afviklet i perioden 9. - 16. januar 2022 i den nyåbnede Gubbängens Skridsko- och Bandyhall i Stockholm. Den 14. december 2021 blev det imidlertid meddelt, at Stockholms Bandyförbund havde trukket sig som medarrangør af mesterskabet på grund af den igangværende COVID-19-pandemi, og Federation of International Bandy valgte derfor at udskyde mesterskabet til marts 2022 i håbet om at finde en ny arrangør. Den 17. januar 2022 kunne Svenska Bandyförbundet og Federation of International Bandy offentliggøre, at mesterskabet i stedet skulle spilles i Eriksson Arena i Åby med Växjö kommun og Åby/Tjureda IF som værter for turneringen.

Arena 

Mesterskabet afvikles indendørs i Eriksson Arena i Åby i Småland, Sverige – ca. 20 km nord for Växjö.

Format 

De otte hold er inddelt i to nivaeuer. I A-VM spiller de fire bedste hold fra sidste VM, mens de sidste fire hold spiller B-VM om 5.- til 8.-pladsen. 
Kampene i A-VM blev spillet 2 × 45 minutter, mens kampe i B-VM blev spillet 2 × 30 minutter.

A-VM

Indledende runde

Semifinaler

Bronzekamp

Finale

B-VM

Indledende runde

Semifinaler

Bronzekamp

Finale

Samlet rangering

Hædersbevisninger 

Organisationskomiteen hædrede følgende spillere efter mesterskabet. Priserne blev uddelt ved afslutningsbanketten i Växjö Konserthus den 27. marts 2022.

Se også 
 VM i bandy 2022 (for mænd)

Kilder / eksterne henvisninger 
 FIB - FIB 2022 WORLD CHAMPIONSHIP WOMEN

Noter 

2022 (kvinder)
Bandy i 2022
Sport for kvinder
Bandy i Sverige
Drumburgh Castle

Drumburgh Castle er et middelalderligt pele tower i landsbyen Drumburgh, Cumbria, England.

Der blev oprindeligt opført et pele tower på stedet nær landsbyen Burgh af Robert le Brun i 1307, hvor der tidligere havde været et tårn, som var en del af Hadrians mur. Det er bygget i rød sandsten. Thomas Dacre genopførte borgen i 1518, der skabte det som samtidige beskrev som "hverken en borg eller et tårn men et stærkt hus". Huset blev ombygget igen i 1678 og 1681 af John Alglionby, der gav bygningen det nuværende udtryk.

Dacre-familiens våbenskjold findes på trappen og drøen på første sal.

Se også 
 Liste over borge og slotte i England

Referencer 

Litteratur
 Pettifer, Adrian. (2002) English Castles: a Guide by Counties. Woodbridge, UK: Boydell Press. .
 Richards, Mark and Roger Clegg. (2008) The Spirit of Hadrian's Wall. Cicerone Press. .

Eksterne henvisninger 

Slotte i Cumbria
Dacre Castle

Dacre Castle er et beboelsestårn omkranset af voldgrav fra middelalderen, der ligger omkring 6 km sydvest for Penrith, Cumbria, England.

Det blev opført i midten af 1300-tallet, sandsynligvis af Margaret Multon pga. truslen for invasioner og plyndringstogter fra Skotland. Det var i Dacre-familiens eje indtil 1600-tallet.

Det er ca. 20 m højt og er opført af lokal sandsten med krenelering på toppen. Det blev renoveret i 1670'erne og 1960'erne efter perioder med forfald. I dag er det et privat hjem.

Det er en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i Cumbria
Abierto Mexicano de Tenis 2023

Abierto Mexicano de Tenis 2023 var en tennisturnering, der blev spillet udendørs på hardcourt i Arena GNP Seguros i Acapulco, Mexico i perioden 27. februar - 4. marts 2023. Det var den 30. udgave af Abierto Mexicano de Tenis siden den første udgave i 1993, og på grund af et sponsorat afvikledes den under navnet Abierto Mexicano Telcel presentado por HSBC. Turneringen var del af ATP Tour 2023 i kategorien ATP Tour 500.

Singletitlen blev vundet af Alex de Minaur, som i finalen besejrede Tommy Paul med 3-6, 6-4, 6-1, og som dermed vandt sin syvende og hidtil største ATP-titel i sin karriere, eftersom det var hans første ATP 500-titel. Resultaterne medførte, at de Minaur avancerede fra 22.- til 18.-pladsen på ATP's verdensrangliste.

I doubleturneringen sejrede Alexander Erler og Lucas Miedler efter finalesejr på 7-6(9), 7-6(3) over Nathaniel Lammons og Jackson Withrow efter at have afværget fem sætbolde i første sæt og endnu en sætbold i andet sæt. Erler og Miedler vandt dermed deres tredje ATP-titel som makkere – men den første uden for hjemlandet Østrig – og de fortsatte deres ubesejrede statistik i finaler på ATP Tour. Som følge af triumfen rykkede de to østrigere 14 pladser frem på verdensranglisten i double til 42.- hhv. 43-.pladsen, hvilket var ny personlig rekord for begge spillere.

Præmier 

Den samlede præmiesum for Abierto Mexicano de Tenis 2023 androg $ 2.013.940, hvilket var en stigning på 20 % i forhold til året før.

Herresingle

Hovedturnering 

I hovedturneringen deltog 32 spillere, der var fordelt på:
 25 spillere, der havde kvalificeret sig i kraft af deres placering på ATP's verdensrangliste seks uger før turneringens start.
 3 spillere, der havde modtaget et wildcard (markeret med WC).
 4 spillere, der havde kvalificeret sig til hovedturneringen fra kvalifikationsturneringen (markeret med Q).

Efter starten på kvalifikationen meldte 2 af de direkte kvalificerede spillere afbud, hvilket gav plads til 2 lucky losere fra kvalifikationen (markeret med LL).

Resultater

Kvalifikation 

Kvalifikationen havde deltagelse af 16 spillere, der spillede om de sidste fire ledige pladser i hovedturneringen. Tre af de 16 spillere deltog på grundlag af et wildcard.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Herredouble

Hovedturnering 

Hovedturneringen havde deltagelse af 16 par, der fordelte sig på:
 13 par, der havde kvalificeret sig i kraft af deres placering på ATP's verdensrangliste.
 to par, der havde modtaget et wildcard (markeret med WC).
 et par, der havde kvalificeret sig til hovedturneringen fra kvalifikationsturneringen (markeret med Q).

Resultater

Kvalifikation 

Kvalifikationen i herredouble havde deltagelse af fire par, der spillede om den sidste ledige plads i hovedturneringen.

Eksterne henvisninger 
 Abierto Mexicano de Tenis  
 ATP Tour - Acapulco 2023

Noter 

2023
ATP Tour 2023
Sport i Acapulco
Det kejserlige kunstakademi

Det kejserlige kunstakademi, også kaldet Sankt Petersborgs kunstakademi, Det russiske kunstakademi eller Repina, var et kunstakademi i Sankt Petersborg grundlagt i 1757 af Ivan Shuvalov under navnet Akademiet for de tre fine kunstarter. Ved grundlæggelsen af kunstakademiet i Sankt Petersborg en afdeling under Det Kejserlige Universitet i Moskva. Akademiet havde til huse i Shuvalovs private palæ i Sankt Petersborg. I 1763 blev kunstakademiet udskilt fra universitetet i Moskva og blev en selvstændig institution under navnet Det Kejserlige Kunstakademi. Kejserinde Katarina den Store besluttede i 1764 at mangedoble akademiets budget og samtidig begyndte opførelsen af en ny bygning til akademiet ved floden Neva i Sankt Petersborg. Det tog 25 år at færdiggøre det nyklassisistiske bygningsværk.

Akademiet blev nedlagt i 1918 efter oktoberrevolutionen og blev i stedet omdannet til en almen uddannelsesinstitution inden for kunst og sovjetisk kultur. Det russiske kunstakademi blev i 1947 flyttet til Moskva og det meste af institutionens kunstsamling flyttet til Ermitagen. Bygningen i Leningrad blev overtaget af Ilja Repin og benyttet til Leningrad Institutet for maleri, skulptur og arkitektur. Siden 1991 er institutionen kaldet Sankt Petersborg Instituttet for maleri, skulptur og arkitektur.

Eksterne henvisninger 
 Russian Academy of Arts
 The St. Petersburg State Academic Institute of Fine Arts

Etableret i 1757
Bygninger, konstruktioner og anlæg i Sankt Petersborg
Uddannelse i Rusland
Kunst i Rusland
Ophørt i 1918
Saša Kalajdžić

Saša Kalajdžić (født d. 7. juli 1997) er en østrigsk professionel fodboldspiller, som spiller for Premier League-klubben Wolverhampton Wanderers og Østrigs landshold.

Baggrund 
Kalajdžić er født i Østrig til serbiske forældre, som kom til Østrig fra Bosnien som flygtninge.

Klubkarriere

Admira Wacker 
Efter at have spillet i de lavere østrigske rækker, så fik Kalajdžić sin første professionelle kontrakt hos Admira Wacker, hvor han gjorde sin førsteholdsdebut i 2016.

Stuttgart 
Kalajdžić skiftede i juli 2019 til Stuttgart. Han blev med det samme en vigtig del af holdet, og var topscorer for holdet i 2021-22 sæsonen, hvor han spillede en essentiel rolle i at klubben lige akkurat undgik nedrykning.

Wolverhampton Wanderers 
Kalajdžić skiftede i august 2022 til Wolverhampton Wanderers.

Landsholdskarriere

Ungdomslandshold 
Kalajdžić har spillet 6 kampe for Østrig på U/21-niveau.

Seniorlandshold 
Kalajdžić debuterede for seniorlandsholdet den 14. oktober 2020. Han var del af Østrigs trup til EM 2020.

Kilder

Eksterne henvisninger 

Personer fra Wien
Fodboldspillere fra Østrig
Fodboldlandsholdsspillere fra Østrig
Fodboldspillere fra FC Admira Wacker Mödling
Fodboldspillere fra VfB Stuttgart
Fodboldspillere fra Wolverhampton Wanderers F.C.
Deltagere ved det europæiske mesterskab i fodbold 2020
Philipp Lienhart

Philipp Lienhart (født d. 11. juli 1996) er en østrigsk professionel fodboldspiller, som spiller for Bundesliga-klubben SC Freiburg og Østrigs landshold.

Klubkarriere

Rapid Wien 
Lienhart begyndte sin karriere hos Rapid Wien, og gjorde i 2013 sin debut for reserveholdet.

Real Madrid 
Efter at have imponeret hos Rapid Wiens reserve- og ungdomshold, blev Lienhart i august 2014 udlånt til Real Madrid Castilla. Real Madrid valgte at gøre aftalen permanent i juli 2015. 

Lienhart fortsatte med at være en del af reserveholdet over de næste sæsoner. Lienhart fik sin debut for Real Madrids førstehold den 2. december 2015 i en Copa del Rey-kamp imod Cádiz CF, hvilke også ville blive den eneste gang han spillede for førsteholdet.

SC Freiburg 
Lienhart blev lånt til Freiburg i juli 2017. Efter at have imponeret i sin debutsæson, skiftede Lienhart fast til klubben i juni 2018.

Landsholdskarriere

Ungdomslandshold 
Lienhart har repræsenteret Østrig på flere ungdomsniveauer.

Seniorlandshold 
Lienhart debuterede for seniorlandsholdet den 9. oktober 2017.

Lienhart var del af Østrigs trup til EM 2020.

Kilder

Eksterne henvisninger 

Fodboldspillere fra Østrig
Fodboldlandsholdsspillere fra Østrig
Fodboldspillere fra Rapid Wien
Fodboldspillere fra Real Madrid Castilla
Fodboldspillere fra Real Madrid CF
Fodboldspillere fra SC Freiburg
Deltagere ved det europæiske mesterskab i fodbold 2020
Hailey Duff (curler)

Hailey Duff (født 24. januar 1997) er en skotsk curler from Forfar. Hun er olympisk mester i curling for kvinder i 2022.

På internationalt plan er hun europamester i curling i 2021.

Referencer

Eksterne henvisninger 

Personer fra Auckland
Curlingspillere fra Storbritannien
Curlingspillere ved vinter-OL 2022
Deltagere for Storbritannien ved vinter-OL 2022
Medaljevindere ved vinter-OL 2022
Olympiske medaljevindere i curling
Olympiske mestre fra Storbritannien